[{"text_idx": "#000001", "text": "\u2022 Batxilergoa bi mailatan dago antolatuta eta, ikasle bakoitzaren egoerara hobeto egokitzeko, heziketa-ibilbide desberdinak eskaintzen dizkizuegu."}, {"text_idx": "#000002", "text": "\u2022 1. mailatik 2.era igarotzeko, ikasleek, gehienez, gainditu gabeko bi irakasgai izan behar dituzte."}, {"text_idx": "#000003", "text": "\u2022 Ingelesean, ahozkotasuna sakontzeko, bi orduko gai bat eskaintzen dizuegu 1. mailan."}, {"text_idx": "#000007", "text": "Komunak: Batxilergoko ikasle guztiek ikasiko dituztenak. Ondokoak dira: Gaztelania, Euskara, Ingelesa, Ahozkotasuna ingelesez (1.), Filosofia (1.), Erlijioa, Gorputz Hezkuntza (1.), Matematika (Zientzietara edo Gizarte zientzietara bideratutakoa) eta Historia (2.).\nModalitate bakoitzekoak: modalitate bakoitzari jakintzagai batzuk dagozkio eta ikasturte bakoitzean modalitateko jakintzagaiak ikasi behar dituzue.\nHautazkoak: maila bakoitzean hauetariko bat ikasiko duzue."}, {"text_idx": "#000009", "text": "\u2022 Etapa honetan Tutoretza pertsonalizatua ezinbestekoa da, etorkizuneko ikasketak eta ondorengo lanbide-bizitza momentu honetan bereziki definitzen ari direlako. Jarraipen indibiduala eragingarriagoa izateko, bakoitzak tutore pertsonala izango du."}, {"text_idx": "#000010", "text": "\u2022 Kontuan izan ere 1. mailan urtero Poloniako ikastetxeekin elkartrukea egiten dugula. Eta frantsesekoentzat, Tolosako Udalak lagunduta eta beste ikastetxeekin batera, Frantziara."}, {"text_idx": "#000012", "text": "Batxilergoa etapa oso garrantzitsua da eta honen eskarmentuaren arabera, zenbait berrikuntza sartu ditugu Herrikiden. Hemen aurkezten dizkizuegu hauetako batzuk:"}, {"text_idx": "#000014", "text": "Ekintza hauek eta beste askok, gure ikasleen hautaprobetako emaitzek Euskadiren bataz bestekoaren gainetik egotea baliatzen gaituzte."}, {"text_idx": "#000015", "text": "DBHko Titulua lortu ondoren eta Batxilergoa ikasi nahi baduzue, Herrikidek ondoko heziketa-ibilbideak eskaintzen dizkizue:"}, {"text_idx": "#000017", "text": "Ibilbide hau Marrazketa jakintzagaian prestakuntza ona eskatzen duten goi mailako ikasketetan pentsatzen ari zaretenontzat aproposa litzateke. Bestalde, zientziak gustukoak izan baina Biologia arloa gustatzen ez zaizuenentzat ere egokia da. Gogoratu ere, aukera hau hartzekotan, Batxilergoa gainditu ondoren Unibertsitatera edota Goi Mailako Lanbide Heziketa ikasteko aukera biak zabalik mantentzen direla."}, {"text_idx": "#000019", "text": "Informazioaren eta komunikazioaren teknologiak I"}, {"text_idx": "#000021", "text": "b) Zientziak BIOLOGIA ikasi nahi duzuenontzat"}, {"text_idx": "#000022", "text": "Ibilbide hau Biologia jakintzagaian prestakuntza ona eskatzen duten goi mailako ikasketetan pentsatzen ari zaretenontzat litzateke aproposa. Bestalde, zientziak gustukoak izan baina Marrazketa arloa gustatzen ez zaizuenentzat ere egokia da. Gogoratu ere, aukera hau hartzekotan, Batxilergoa gainditu ondoren Unibertsitatera edota Goi Mailako Lanbide Heziketa ikasteko aukera biak zabalik mantentzen direla."}, {"text_idx": "#000023", "text": "c) Gizarte-Zientziak: EKONOMIA ikasi nahi duzuenontzat"}, {"text_idx": "#000024", "text": "Ibilbide hau Gizarte-Zientziekin lotura duten goi mailako ikasketetan pentsatzen ari zaretenontzat litzateke aproposa (letrazko ikasketak dira). Gogoratu ere, aukera hau hartzekotan, Batxilergoa gainditu ondoren Unibertsitatera edota Goi Mailako Lanbide Heziketa ikasteko aukera biak zabalik mantentzen direla."}, {"text_idx": "#000025", "text": "Ingelesaren garrantziaz jabeturik, ingelesa 4 modutara indartu nahi dugu Batxilergoan:"}, {"text_idx": "#000026", "text": "a) Ingelesa gaiaz gain, astean beste bi ordu \u201cAhozko komunikazioa ingelesez\u201d 1. mailan.\nb) Ingeleseko gaian, minimoa batxilergoko maila da (USE froga prestatzea), baina maila altuagoa lantzen da (B2).\nc) Poloniako elkartrukean parte hartuz 1. mailan.\nd) Europa mailan eTwinning proiektuak aurrera eramaten ditugu."}, {"text_idx": "#000027", "text": "Lau aukera horietaz gain, ikastetxean bertan ingelesa indartzeko beste aukera batzuk ere izango dituzue: Batxilergo Duala egiteko aukera, gelaz kanpoko ingelesezko klaseak, Cambridgeko azterketara aurkezteko aukera..."}]